cyanic-selkie/wikianc huggingface dataset:
Hiram Paulding
Tjeneste
I den innledende fasen av den amerikanske borgerkrigen fikk Paulding ansvar for personellsaker. I april 1861 ble han sendt for å overta kommandoen ved Gosport Navy Yard og sikre den for unionen. Han forsøkte å ødelegge basen for å hindre at Sørstatene fikk nytte av den, noe som bare delvis var vellykket. I oktober 1861 ble han sjef for Brooklyn Navy Yard. Selv om han formelt ble plassert på pensjonslisten, fortsatte han i tjenesten. I 1862 var han blant de ti som ble forfremmet til den nye graden kontreadmiral. Paulding var sjef ved Brooklyn Navy Yard til han endte sin tjeneste i marinen i 1865. Deretter var han sjef for Philadelphia Naval Asylum fra 1866 til 1869.
Saara Aalto
Saara Sofia Aalto (født 2. mai 1987 i Oulunsalo ) er en finsk sanger og stemmeskuespiller. Hun ble landskjent i Finland i 2007 da hun kom på andreplass i Finske talenter, og i 2012 da hun kom på andreplass i The Voice of Finland. Siden har hun deltatt i flere talentkonkurranser, og i 2016 ble hun kjent i Storbritannia da hun kom på andreplass i britiske X Factor med Sharon Osbourne som mentor. Hun er en av Finlands mest kjente sangere og ble i 2016 kåret til årets finske person. Aalto representerte Finland i Eurovision Song Contest 2018 med sangen «Monsters».
Bakgrunn
Aalto vokste opp i en musikalsk familie i Oulunsalo i Finland, og hun skrev sin første sang allerede som femåring. Som barn og ungdom deltok hun i flere lokale sangfestivaler for barn, og i 2003 vant hun Charlotte Church internasjonale syngekonkurranse i USA med en egenkomponert sang. Videre representerte hun Finland i Golden Stag International Song Contest in Romania i 2004.
Hun var elev ved Madetoja videregående skole for musikk, der hun ble uteksaminert i 2005. Deretter flyttet hun til Helsingfors for å studere musikk ved Sibelius-akademiet og sang ved Helsingfors-konservatoriet for pop og jazz. I 2006–2007 deltok hun i det tv-sendte talentshowet Finske talenter – tilsvarende Norske talenter. Hun kom på andreplass i konkurransen. En ny andreplass fulgte i talentshowet The Voice of Finland i 2012. Hun har også deltatt med egenkomponerte bidrag i den finske uttakingen til Eurovision Song Contest to ganger: I 2011 med «Blessed with Love» og i 2016 med «No Fear» – begge gangene endte hun på en andreplass.
En ny andreplass fulgte i 2016, da hun deltok i sesong 13 av det britiske talentshowet The X Factor på ITV. Det var ønsket om en internasjonal karriere som gjorde at hun meldte seg på til audition i konkurransen. I konkurransen fikk hun Sharon Osbourne som mentor og kom inn som et såkalt wildcard. Under direktesendingene var hun tre ganger blant deltakerne med færrest seerstemmer, men utover i konkurransen fikk hun stadig større støtte fra seerne. Hun vant også den åttende og niende direktesendingen, og hun nådde finalen der hun kom på en andreplass bak Matt Terry.
Deltakelsen i den britiske konkurransen gjorde Aalto landskjent i Storbritannia og førte til fornyet interesse i hjemlandet Finland. Hver fjerde finne fulgte den britiske X Factor-finalen, og hun var den mest googlede personen i Finland i 2016. Tabloidavisen Iltalehtis lesere stemte frem Saara Aalto som Årets finske person i 2016. Etter andreplassen fikk hun også platekontrakt med Sony Music i Storbritannia og Finland, men gikk høsten 2017 over til Warner Music Group på grunn av misnøye med Sony-kontrakten. I juni 2017 kunngjorde Aalto at hun blir en av dommerne i sesong to av X Factor Suomi.
Annet
Parallelt med artistkarrieren har Saara Aalto også gjort karriere som stemmeskuespiller, og hun har dubbet en rekke roller i tegnefilmer og tv-serier. Blant annet hadde hun stemmen til Prinsesse Anna i den finske versjonen av Disney-filmen Frost.
Aalto har også sunget duett og holdt konserter med en rekke kjente artister som Adam Lambert, Andrea Bocelli, José Carreras og pianisten Robert Wells. Hun har også gitt ut fem album på sitt eget plateselskap Yume Records.
Hun er åpent lesbisk og forlovet med sin kjæreste og manager Meri Sopanen. .
Brian Asher Alhadeff
Musikalsk virksomhet
I 2013 utviklet Alhadeff Citywide Arts Collaboration-konseptet for Opera San Luis Obispo. Dette var en forretningsmodell for storskala operaproduksjon som bygger på et samarbeide mellom «operakomplementære» kunstorganisasjoner under finansparaplyen til en organisasjon. Citywide Arts Collaboration-formelen ble testet i en fullskalaproduksjon av Georges Bizets opera Carmen i oktober 2013. Dette resulterte i over 90 % publikumskapasitet for alle forestillinger.
Fra 1997 til 2007 var Alhadeff assisterende dirigent for Beverly Hills Symphony.
Alhadeff har også hatt stillingen som sjefdirigent for BalletT i Tucson (Arizona) og Riverside Ballet Arts i California. Fra 2002 til 2008 var Alhadeff kunstnerisk leder og grunnlegger av Hradec Kralove International Summer Opera Festival, som samarbeidet med den østeuropeiske bohemske filharmonien og den tsjekkiske statsoperaen og ballett.
I 2016 hadde Alhadeff verdenspremiere på John Cepelak og Christiana Roses enakts samtidsopera Abraham Lincoln: The African American American Connection for Golden Gate Opera. I 2017 returnerte Alhadeff til Golden Gate Opera for å dirigere den amerikanske premieren på Gian Carlo Menottis opera The Boy Who Grew Too Fast fra 1982.
Gjesteopptredener
Alhadeffhar hatt gjesteopptredener på blant annet Tulsa Ballet, Southern Arizona Symphony Orchestra, Karlove Vary Sinfonie, San Luis Obispo Symphony, UCLA Opera Program, South Florida Opera Company, Eastern Sierra Symphony, Bourgas State Opera, Rio Hondo Symphony, Long Beach Opera, Chinese Cultural Center of San Francisco, California State University Los Angeles Opera Teater, California Polytechnic State University Opera Theater Workshop, og Grand Valley State University (MI) Opera, Ballett og Musikkteater.
Barthold Hansteen Cranner
Barthold Hansteen Cranner (født Barthold Hansteen 6. mars 1867 i Kristiania, død 2. februar 1925) var en norsk botaniker og professor ved Norges landbrukshøyskole.
Han var sønn av intstrumentmaker Christian Holberg Gran Olsen og Pauline Juliane Therese Dobbertin. Etter å ha blitt cand. philos. i 1889 studerte han plantefysiologi under Wilhelm Pfeffer i Leipzig fra 1892 til 1893. Fra 1894 var han overlærer i botanikk ved Norges landbrukshøyskole. I 1900 fikk han doktorgraden, og han ble i 1914 utnevnt til professor.
I sin forskning interesserte Cranner seg særlig for fosfatidene, fettlignende stoffer i plantecellene.
Utmerkelser
Cranner var medlem av Det Norske Videnskaps-Akademi fra 1910.
Acmaeoderella
Acmaeoderella er en slekt av biller som hører til familien praktbiller (Buprestidae).
Utseende
Små til middelsstore, vanligvis mer eller mindre matte praktbiller. Disse artene har gjerne ikke metalliske farger, men ofte lyse tegninger, enkelte er også metalliske.
Harald Renbjør
Harald Renbjør (født 1889, død 1956) fra Levanger var en norsk kjemiker og pioneer i fargefotografi.
Acmaeoderella
Levevis
De voksne billene besøker gjerne blomster, særlig i kurvplantefamilien. Larvene utvikler seg i død ved av mange ulike busker og trær, både løvtrær og bartrær.
Harald Renbjør
Han utforsket de aller fleste eldre fargefototeknikkene som Trefargefotografi, Autochrome, Dufaycolor, Finlay Direct Color og tidlig Agfacolor.
Acmaeoderella
Utbredelse
Slekten er utbredt i den palearktiske sone.
Harald Renbjør
Senere eksperimenterte og arbeidet han med ulike typer fargefilm som kom på markedet. Harald Renbjør og hans sønn Per Renbjør modifiserte og utviklet selv utstyr med det formål å forbedre fremkallingsprosessen av fargefilm. Samlingen etter Harald og Per Renbjør omfattet om lag 3300 fargefotografier ca. 23000 svart/hvit bilder, kameraer og annet fotoutstyr,kjemilaboratorium, bibliotek, tegninger,malerier, lydopptak oa. Samlingen befinner seg på Levanger Fotomuseum
Acmaeoderella
Systematisk inndeling
Inndelingen følger.
Harald Renbjør
Utdanning
Harald Renbjør fattet tidlig interesse for fotografi og var lærling som 17 åring hos fotograf Røske i Trondheim. Vinteren 1909/10 ble han opptatt som elev på K.K. Graphische Lehrund Versuchanstalt i Wien på avdelingen for fotografi og reproduksjon. Skolen ble drevet av Hofrat Professor dr. Joseph Maria Eder. Senere studerte han kjemi ved Norges tekniske høyskole, nå NTNU i Trondhein, men uten å ta eksamen.
Yrkeskarriere
Harald Renbjør arbeidet først som kjemilærer ved Norges landbrukshøgskole, nå Universitetet for miljø- og biovitenskap i Ås.Han dro hjem til Levanger for å ta over familiedriften, Foto- og musikk forretningen fra 1926 som også utførte fremkallingstjenester for kundene. Harald Renbjør åpnet en filial i Steinkjer i 1928 A/S Musikkcentralen som ved siden av musikkinstrumenter, plater og noter også førte film. 2. verdenskrig forsinket utviklingen, men i 1948 greide Harald og hans sønn Per Renbjør å etablere Norges første kommersielle fargelaboratorium for fotografi i Levanger.
Colorado Railroad Museum
Colorado Railroad Museum (CRRM) er et jernbanemuseum i Golden, Colorado, USA. Muséet ble etablert i 1959 av Robert W. Richardson og Cornelius W. Hauck. Muséets formål var - og er - å bevare Colorados jernbanehistorie for ettertiden. Delstatens mange smalsporede fjelljernbaner er viet spesiell oppmerksomhet på muséet. Utstillingene har både rullende materiell, stasjonsbygninger og signalanlegg fra både damplokomotiv-æraen og diesel-æraen. Flere av lokomotivene er operative og blir kjørt på en kort sirkelformet banestrekning inne på museumsområdet. Muséet er (pr. 2022) eid av den ikke-kommersielle stiftelsen Colorado Railroad Historical Foundation. Muséet ivaretar et arkiv med dokumenter og fotografier, og har også et bibliotek som er tilgjengelig for publikum.
Historie
På slutten av 1940-tallet måtte flere og flere av Colorados smalsporede jernbaneselskaper avvikle driften. Prisene på råvarer falt, og de tidligere lønnsomme jernbanene ble etterhvert ulønnsomme. Robert W. Richardson begynte å samle på dokumenter, utstyr og rullende materiell for å ta vare på delstatens jernbanehistorie. Han startet å samle gjenstandene, lokomotivene og vognene i Alamosa, men samlingen ble snart for stor for den tilgjengelige plassen der. I 1958 fikk han hjelp av vennen Cornelius Hauck til å flytte samlingen sin til Golden. Det var ingen jernbane på tomten i Golden, men han begynte å bygge spor for å lagre lokomotiver og vogner. I starten drev han et motell - The Iron Horse Motel - for å skaffe inntekter til byggearbeidet. Frivillige bidro med restaurerings- og byggearbeid. I 1991 trakk grunnleggeren Robert W. Richardson seg tilbake, men styret i stiftelsen sørget for at muséet ble videreført, og det fikk utvidelser og fast ansatte medarbeidere. I 2000 hadde muséet ferdigstilt sporet, svingskiven, lokomotivstallene og biblioteksbygget. Siste tilskudd (pr. 2022) er lokomotiv nr. 20 fra Rio Grande Southern Railroad (eks. Florence & Cripple Creek Railroad), bygd i 1899 av Schenectady Locomotive Works. Kjelen ble fyrt opp igjen i 2020, og for første gang på 69 år gikk lokomotivet for egen maskin (etter 14 års restaureringsarbeid).
Omvendt stjernemodell
En omvendt stjernemodell, også kalt omvendt stjerneskjema eller omvendt stjernediagram, er en datamodell optimalisert for rask henting av store mengder beskrivende data. Designet ble avledet fra stjernemodell (kjent fra datavarehus), og tilpasningen for å arbeide med deskriptive data krevde at visse nøkkelegenskaper fra den klassiske stjernemodellen ble utformet på «omvendt måte».
Modell
Relasjonen mellom den sentrale faktatabellen og dimensjonstabellene rundt er en-til-mange, eller i noen tilfeller mange-til-mange i stedet for mange-til-en. De primære nøklene til den sentrale tabellen er fremmednøklene i dimensjonstabellene, og hovedtabellene er generelt mindre enn dimensjonstabellene.
For ytterligere fleksibilitet er det tillatt med mer enn en hovedtabell, hvor det er en en-til-mange-relasjon mellom hoved- og underhoved-tabeller. Hver hovedtabell kan ha sine egne dimensjonstabeller. For ytterligere optimalisering av spørringer kan et datasett partisjoneres i separate fysiske skjemaer på enten samme databaseserver eller forskjellige databaseservere.
Kompatibilitet
Kompatibilitet kan vise til forskjellige fakta:
Skjæringssetningen
Skjæringssetningen er en matematisk setning som forteller at en reell kontinuerlig funksjon f definert på et lukket intervall fra a til b vil treffe alle verdier mellom f(a) og f(b).
Setningen er viktig, da den kan benyttes som argument for eksistensen av en rekke reelle tall. For eksempel kan eksistensen av \sqrt{2} påvises ved betraktning av funksjonen gitt ved f(x)=x^2-2. Funksjonen gir ut både negative og positive verdier, og må derfor ha et nullpunkt. Punktet hvor funksjonen blir 0 kalles da \sqrt{2}.
Formell formulering
La være en kontinuerlig funksjon og d være et reelt tall mellom f(a) og f(b). Da eksisterer et tall c \in (a,b) slik at f(c)=d.
Thor Skancke
Thor Arthur Skancke (født 15. februar 1983 Los Angeles, California, USA) er en norsk-amerikansk MMA-utøver under kontrakt med MMA-promotoren Bellator, der han stiller i vektklassen weltervekt. Januar 2019 gikk han seirende ut av sin første kamp i Bellator. I 2016 vant han «King of the Cage»s tittelbelte i vektklassen Junior Welterweight.
Hans bakgrunn innen kampsport startet med kickboksing. Hos treningsstudioet «10th Planet Jiu Jitsu» har han senere ervervet solide egenskaper også innen grappling.
Moren er fra Terråk i Nordland, mens hans far er fra Mexico.
Who’s Your Neighbor?
Who's Your Neighbor? er en amerikansk stumfilm fra 1917, regissert av S. Rankin Drew.
Andrej Kazusienok
Andrej Fjodorovitsj Kazusenok (belarusisk: Андрей Фёдорович Казусенок; født 15. januar 1984) er en belarusisk judoka.
Han representerte Belarus under Sommer-OL 2008 i Beijing, der han ble utslått i omspillet.
VM i kunstløp 2002
VM i kunstløp 2002 (verdensmesterskapet i kunstløp) ble arrangert i Nagano i Japan i 2002.
Anatolij Golitsyn
Anatolij Mikhailovitsj Golitsyn (russisk: Анатолий Михайлович Голицын; født 25. august 1926 i Pyrjatyn i Poltava oblast i Sovjetunionen, død 29. desember 2008 sør i USA) var en sovjetisk KGB-avhopper og forfatter av to bøker om den langsiktige villederstrategien til lederskapet i Sovjetunionen. Han ble avhopper i 1962.
Bakgrunn
Golitsyn var født i Pirjatin, en by mellom Kiev og Poltava i Ukraina.
I 1946 ble han ansatt i MGB, forløperen til KGB. Fra 1950 til 1953 arbeidet han i Amerika-avdelingen i kontraspionasjen. Fra midten av 1953 var han rezident i den sovjetiske ambassaden i Wien, frem til slutten av 1954. Da kom han tilbake til Moskva.
Etter forfremmelse til major i 1958 ble han medarbeider i avdelingen PGU i KGB, som hadde et særskilt ansvar for etterretning rettet mot NATO. I 1960 ble han under dekke som ambassadeattasjé Klimov satt inn i Helsingfors.
KGB – arbeid for CIA
Han skaffet et bredt spekter av informasjon til CIA med detaljer om KGB-residensen i Helsingfors og andre og detaljer om KGB sine metoder om rekruttering og styring av agenter.
Avhopper
Golitsyn arbeidet i planavdelingen i KGB med majors rang. I 1961 ble han ført over til residensen i Helsingfors under navnet «Ivan Klimov» som visekonsul og attaché. Han hoppet av med kone og barn til CIA via Helsingfors den 15. desember 1961. Han tok toget til Haparanda ved den svensk-finske grensa, ble møtt av CIA der og fløyet til USA via Stockholm. Der ble han forhørt av James Jesus Angleton, sjef for CIAs kontraetterretning.
I januar påfølgende sendte KGB ut meddelelse til femtifire agenter rundt om i verden om å minimere skadene. Alle møter med viktige agenter opphørte umiddelbart. I november 1962 etterlyste Vladimir Semitjastnyj, KGBs leder, Golitsyn og andre «potensielt farlige forrædere». Ordren var at Golitsyn skulle snikmyrdes.
Golitsyn hadde med seg informasjon som gjorde at Kim Philby, Donald Duart Maclean, Guy Burgess, John Vassall og Aleksander Kopatzky som alle arbeidet i Tyskland, ble kjent skyldige som moldvarper i CIA og FBI. Etter hvert ble beskyldingene om hvem som var KGB-agenter mer kontroversielle: Henry Kissinger, Harold Wilson og Urho Kekkonen er bare eksempel på dette.
Han ble amerikansk statsborger i 1984.
I populærkulturen
Den amerikanske filmen Mission Impossible fra 1996 handler om en agent med samme historie som Anatolij Golitsyn, men nå med navnet Alexander Golitsyn. Hovedrollen ble spilt av skuespilleren Marcel Iures.
Who Was the Other Man?
Who Was the Other Man? er en amerikansk stumfilm fra 1917, regissert av Francis Ford.
Handling
Mens han venter i en lobby ved hotell på instruksjoner fra sin regjering, blir Ludwig Schumann - en agent for Black Legion - trollbundet av Marion Washburn, datteren til en senator fra Texas. Samtidig som han snakker med den unge kvinnen, blir Schumann overrasket over å få øye på en annen ung amerikaner komme inn i lobbyen som kan være Scumanns dobbeltgjenger.
Denne amerikaneren heter James Walbert, som Schumanns kontakt tar feil av for å være den ekte agenten. Denne kontakten gir derfor Walbert et fotografi av en kvinnelig spion, Wanda Bartell, som agenten kort tid senere skal møte om bord på et dampskip. Walbert innser imidlertid feilen som har skjedd, men bestemmer seg for å beskytte landet sitt. Etter å ha overmannet Schumann, skynder Walbert seg til dampskipet hvor han snart møter Wanda.
Men om bord på skipet sitter også Marion og hennes forlovede, Herbert Cornell, som skal frakte hemmelige dokumenter til New York. Når skipet endelig ankommer New York, rapporterer Wanda og Walbert til Black Legion-hovedkvarteret hvor de blir bedt om å skaffe seg Cornells planer. Wanda lykkes med å dope ned Cornell. Men Walbert griper inn, får tak i planene og vender deretter tilbake til hovedkvarteret - med den hensikt å ødelegge hele organisasjonen.
Kristiansand Ju Jitsu Klubb
Kristiansand Ju Jitsu Klubb (Kristiansand JJK, stiftet 1980) er en idrettsklubb i Kristiansand som driver aktivitet innen kampsporten Sport Ju-Jutsu i alder fra 8 år og oppover. Klubbens treningslokaler er på Idda Arena.
Gamle Sankt Matteus kirkegård i Berlin
Gamle Sankt Matteus kirkegård i Berlin (tysk: Alter St. Matthäus-Kirchhof Berlin) ble anlagt i 1855 og tilhørte den evangeliske Sankt Matteus-menigheten. Sankt Matteus-kirken befinner seg i det området som idag kalles Kulturforum. Kirkegården som idag er fredet, ligger mellom Großgörschen- og Monumentenstrasse, i delbydelen Schöneberg. En rekke av gravene har status som æresgraver i Berlin. Blant de mest kjente er gravstedene til komponisten Max Bruch, brødrene Jacob og Wilhelm Grimm og legen Rudolf Virchow.
Historie
Kirkegården ble utvidet i 1863, 1866 og 1884. Kirkegårdsportalen er fra 1903, og kapellet ble oppført i perioden 1906-09, av Gustav Werner og Carl Thesenwitz. Det monumentale gravstedet til familien Hansemann med et atrium oppført av Friedrich Hitzig, er fra 1877. Det ble utvidet i 1902 av Hermann Ende. Den prøyssiske finansminister David Justus Ludwig Hansemann og hans svigerdatter og kvinnesakskvinnen Ottilie von Hansemann, født Kusserow, er gravlagt her.
Planene for utbyggingen av Albert Speers Welthauptstadt Germania innebar at kirkegården skulle slettes, og en rekke graver ble overført til Südwestkirchhof Stahnsdorf. Familien Langenscheids store mausoleum ble også overført til Stahnsdorf, men er idag gjenopprettet på Alter St. Matthäus-Kirchhof, i formen av et veggmaleri på en nabobygning.
Claus Schenk Graf von Stauffenberg ble opprinnelig gravlagt på Alter St. Matthäus-Kirchhof, etter henrettelsen i Bendlerblock. Kort etter ble Stauffenbergs grav fjernet av nazistene, og hans jordiske levninger spredt på markene utenfor Berlin. Det er på kirkegården reist et minnested over ham og andre som ble henrettet etter 20. juli-attentatet, og som en kort tid var gravlagt her.
Kirkegårdsadministrasjonen har søkt faddere for å vedlikeholde de kulturhistorisk verdifulle gravene på Alter St. Matthäus-Kirchhof. Foreningen Denk mal positHIV (norsk: Tenk posit(H)IVt) stiftet 2000, har adoptert en av dem. De homoseksuelle har tradisjonelt søkt sammen i området (Kiez) rundt Winterfeldtplatz og Kleistpark, som ligger like ved. På 1980-tallet var tallene for aids-døde store, og mange av disse ble gravlagt på Alter St. Matthäus-Kirchhof. Gravene ble ofte anonyme, da ingen kjente hverken avdødes navn eller vedkommendes familietilhørighet.
Alter St. Matthäus-Kirchhof omfatter en gravplass for spontanaborterte og dødfødte barn, kalt Garten der Sternenkinder ('Hage for stjernebarn').
En kafe er etablert på området som den første kirkegårdskafe i Tyskland.
Tour de France 1986
Tour de France 1986 var den 73. utgaven av Tour de France, og startet den 4. juli 1986. Rittet startet, med en 4 km lang prolog i den belgiske byen Boulogne-Billancourt.
Dag Otto Lauritzen var eneste norske deltager og endte på 34.-plass i sammendraget.
Lag
1986-utgaven av Tour de France besto av 210 syklister; delt opp i 21 lag med 10 syklister på hver av dem.
Mest offensive rytter
Bernard Hinault ble kåret til rittets mest offensive rytter.
MTV (andre betydninger)
MTV er en forkortelse som kan vise til:
Whose Baby?
Whose Baby? er en amerikansk stumfilm fra 1917, regissert av Clarence G. Badger.
Handling
Et ungt par blir i all hemmelighet gift lenge nok til å få en baby samen. Men de tørr ikke å vedkjenne barnet som deres eget barn.
Dette fører selvfølgelig til en rekke komplikasjoner for alle de involverte.
Villa Hammerschmidt
Villa Hammerschmidt i Bonn har fra 1950 vært tjenestested for Tysklands president. I 1994 overtok Schloss Bellevue i Berlin rollen som presidentens første tjenestested, mens Villa Hammerschmidt fortsatte som tjenestested i Bonn (Bonner Amtsitz). Villa Hammerschmidt finnes ved Rhinens venstre bredd, sørøst for byens sentrum. Bygningen ligger nord for Palais Schaumburg som inntil 1976 var forbundskanslerens tjenestebolig.
Da Bonn i 1949 ble valgt som Tysklands (Vest-Tysklands) foreløpige hovedstad, ble det til at også presidenten skulle ha sitt tjenestested der. Etter Tysklands gjenforening i 1990 ble Berlin valgt som hovedstad. I 1994 bestemte daværende president Richard Weizsacker, at presidentens første tjenestested også skulle legges til Berlin. Villa Hammerschmidt ble likevel beholdt som tjenestested i Bonn. Når presidenten oppholder seg i Villa Hammerschmidt blir hans standart heist på taket.
Bygningen ble oppført i 1860 av arkitekt August Dieckhoff, for handelsmannen Albrecht Troost. Troost solgte den i 1868 til Leopold Koenig, far til zoologen Alexander Koenig. Rudolf Hammerschmidt (1853–1922) kjøpte villaen i 1899.
Etter andre verdenskrig ble eiendommen som var uskadet av krigen, beslaglagt av de allierte okkupasjonsstyrkene. I 1950 ble den overdratt fra Hammerschmidts arvinger til Forbundsrepublikken Tyskland. Første etasje ble da omgjort til representasjonslokaler, mens andre etasje ble privatleilighet.
EM i badminton for blandet lag 2021
EM i badminton for blandet lag 2021 ble arrangert i Vanda i Finland i 2021.
Yves-Matthieu Dafreville
Yves-Matthieu Dafreville (født 17. mars 1982) er en fransk judoka.
VM i kunstløp 2003
VM i kunstløp 2003 (verdensmesterskapet i kunstløp) ble arrangert i Washington D.C. i USA i 2003.
Yves-Matthieu Dafreville
Han representerte Frankrike under Sommer-OL 2008 i Beijing, der han ble utslått i omspillet.
VM i cricket 1996
VM i cricket 1996 (verdensmesterskapet i cricket) ble arrangert i India, Pakistan og på Sri Lanka i 1996.
Ivan Persjin
Ivan Vasiljevitsj Persjin (russisk: Иван Васильевич Першин, født 25. januar 1980) er en russisk judoka.
Han representerte Russland under Sommer-OL 2008 i Beijing, der han ble utslått i omspillet.
Apposisjon
En apposisjon (fra latin appositio) er en grammatikalsk konstruksjon som består av to ledd som står side ved side, der det såkalte appositivet vanligvis har en forklarende, utdypende, eksemplifiserende tilføyelse til et setningsledd.
I setningen «Harald, Marias bror, bor i Oslo.» er «Marias bror» appositivet som står i apposisjon til «Harald».
Apposisjonen kan være restriktiv eller ikke-restriktiv. En ikke-restriktiv apposisjon er en forklaring, mens en restriktiv apposisjon gir kritisk informasjon. I setningen «Marias bror Harald bor i Oslo.» har vi en restriktiv apposisjon (Maria har minst én bror til), mens i setningen «Marias bror, Harald, bor i Oslo.» har vi en ikke-restriktiv apposisjon (Harald er Marias eneste bror).
I norsk skilles de to leddene i en ikke-restriktiv apposisjon i tale med en kort pause, mens i skrift som oftest med komma før og etter, men noen ganger også med punktum. Hvis de skilles ved punktum, får apposisjonen ettertrykk og større selvstendighet. For eksempel, «Tor fikk en dyr klokke i julegave. En gave som han var veldig stolt av.»
Noen lingvister skiller mellom enkelt apposisjon (der appositivet består av kun ett ord) og sammensatt apposisjon (der appositivet består av flere ord).
Austre Mjåvatnet
Austre Mjåvatnet er en liten, langstrakt innsjø sørøst i Valle kommune i Agder. Den ligger 795 meter over havet og dekker et areal på 0,29 km².
Domenico de Zaoli
Domenico de Zaoli eller Zaulis (født 1638 i Faenza i Italia, død 1. mars 1722) var en katolsk prelat, erkebiskop, og visegerent i Roma.
Biografi
Han kom fra den faentinske adelsfamilien Giovanni Battista Zauli (1606-1682) og i Lucrezia Tartagni. Han var rettsleder og ekspert ipå den romerske kuriske anliggender.
Domenico de Zaoli ble den 6. mars 1690 ble han utnevnt til biskop av Veroli, og ble bispeviet 12. mars av erkebiskop Pietro Francesco (Vincenzo Maria) Orsini de Gravina, O.P., som senere ble pave Benedikt XIII. De medkonsekrerende var emeritert erkebiskop Giuseppe Bologna av Benevento, og titulærerkebiskop Gregorio Giuseppe Gaetani de Aragonia.
Han restaurerte og utsmykken katedralen og andre kirker i sitt bispedømme. I 1695 skrev han en omfattende kommentar til Faenzas lover, som han dedikerte til pave Innocens XI.
Den 15. januar 1701 ble han visegerent i Roma. Han fratrådte embedet som Verolis biskop den 25. april 1708.
Den 6. mai 1709 ble han titulærerkebiskop av Teodosia. Han fratrådte embedet som Romas visegerent i desember 1712.
Han døde den 1. mars 1722.
Episkopalgenealogi
Hans episkopalgenealogi er:
Daniel McCormick
Daniel McCormick (født 30. mai 1986) er en amerikansk judoka.
Han representerte USA under Sommer-OL 2008 i Beijing, der han ble utslått i omspillet.
Rudy Hachache
Rudy Hachache (født 27. september 1979) er en libanesisk judoka.
Han representerte Libanon under Sommer-OL 2008 i Beijing, der han ble utslått i omspillet.
Catedral de la Almudena
Catedral de la Almudena (Santa María la Real de La Almudena) er en romersk-katolsk katedral i Madrid i Spania. Den er sete til det romersk-katolske erkebispedømmet Madrid. Katedralen ble vigslet av pave Johannes Paul II i 1993.
A Wife by Proxy
A Wife by Proxy er en amerikansk stumfilm fra 1917, regissert av John H. Collins.
Heimre Mjåvatnet
Heimre Mjåvatnet er en liten innsjø sørøst i Valle kommune i Agder. Den ligger 788 meter over havet og dekker et areal på 0,31 km².
A Wife by Proxy
Handling
Men det Norton ikke vet er at Beatrice konspirerer sammen med Nortons fetter, Howard, for å svindle Norton ut av hele arven.
João Schlittler
João Schlittler (født 10. februar 1985) er en brasiliansk judoka.
Han representerte Brasil under Sommer-OL 2008 i Beijing, der han ble utslått i omspillet.
Vasilij Golovnin
Vasilij Mikhajlovitsj Golovnin (russisk: Василий Михайлович Головнин, født (8. april 1776 i Gulynki i guvernementet Rjazan i Russland, død 29. juni 1831 i St. Petersburg) var en russisk sjøfarer, viseadmiral og et korresponderende medlem av St. Petersburgs vitenskapsakademi (1818).
Bakgrunn og oppvekst
Vasilij Golovnin ble født i april 1776 på sin fars gods. Både hans far og farfar hadde tjenestegjort i den russiske hær som eliteoffiserer i Preobrazjenskij livregiment. Vasilij Golovnin stod til å følge familietradisjonen, men hans far døde da han fortsatt var barn, og i en alder av tolv ble han innskrevet på det russiske flåteakademi som kadett. Han dimitterte fire år senere i 1792.
Tidlig karriere
Golovnin trådte inn i aktiv tjeneste som kadett i mai og juni 1790, og deltok som sådan i en rekke sjøslag mod svenskene. Han var med på flere krigstokter mellom 1793 og 1798. Fra 1798 til 1800 fungerte han som adjutant og tolk for viseadmiral M. K. Makarov, kommandør for en russisk eskadre som sammen med den britiske flåte opererte i Nordsjøen. I 1799 deltok han i en landgangsoperasjon ved Hollands kyster.
På ordre av tsar Aleksander I ble Golovnin sammen med flere andre russiske offiserer sendt avsted for å dyktiggjøre seg ytterligere ombord på britiske skip. Han tjente tre år (1802-1805) i den britiske flåte under admiral Nelson, Collingwood og Cornwallis.
Dianas reise
I 1806 fikk han med rang av kun løytnant kommandoen over den tremastede kanonbåt Diana, et ombygget tømmertransportskip. Med det foretog han sin første verdensomseiling (1807—1809) med det formål å undersøke det nordlige Stillehavet og seile forsyninger til Okhotsk.
Diana seilte fra Kronstadt den 7. juli 1807. Et hardt uvær i april 1808 forhindret skipet i å runde Kapp Horn. I stedet besluttet Golovnin seg for å gå sør via Kapp det Gode Håp for å ta inn forsyninger. Han ankret opp ved havnebyen Simon's Town den 3. mai 1808, uvitende om at forholdet mellom Russland og England siden hans avreise var blitt fiender og at hans land nå var alliert med Frankrike. Diana ble tilbakeholdt som et fiendtlig skip, og Golovnin og hans besetning måtte tilbringe over ett år som fanger på skipet mens man ventet på beskjed fra London. Han frygtet at intet ville skje og planla flukt. Den 28. mai 1809 var vindforholdene perfekte og sikten begrenset. Besetningen kappet ankertauene og slapp usett ut av havnen forbi flere engelske krigsskip. Så snart englenderne oppdaget flukten satte forfølgelsen inn, men klarte ikke å innhente Diana, som seilte sikkert til Kamtsjatka. I 1816 utgav Golovnin en beretning på russisk om reisen, tilbakeholdelsen og flukten.
Fangenskap i Japan
I 1811 fortsatte Golovnin det arbeid med å kartlegge øygruppen Kurilene som ble påbegynt i første del av 1700-tallet av dansken Morten Spangberg. Under utforskningen av øya Kunashir lokket japanerne Golovnin i land, der han ble pågrepet og anklaget for å ha forbrutt seg mot Sakoku (Japans politikk som forbød utlendinger adgang til landet). Han og hans besetning var i to år japanernes fanger på øya Hokkaido. Etter et feilslått fluktforsøk besluttet Golovnin seg for å utnytte tiden til å lære seg japansk og sette seg inn i landets kultur og tradisjoner
Befrielse
I 1813 kom den russiske flåtekaptein Pjort Rikord de fangne til unnsetning. Ved hjelp av en rik japansk kjøpmann, Takadaya Kahei, ble de løslatt og kunne vende tilbake til Russland.
Golovnins verk om fangenskapet og ikke minst beskrivelsen av Japan ble straks en viktig kilde til innsikt i det lukkede land. Boken ble oversatt til en rekke språk, herunder dansk.
Kamtsjatka-ekspedisjonen
I 1817 fikk Golovnin kommandoen over fregatten Kamtsjatka som også skulle foreta en jordomseiling med det formål å inspisere de russiske besittelser i det nordlige Stillehav. Blant annet skulle han utferdige en detaljert rapport om forholdet mellom den eskimoiske befolkning på øya Kodiak og det russisk-amerikanske kompani. Med som forskere på ekspedisjonen var blant andre Fjodor Litke, Fjodor Matjusjkin og Ferdinand von Wrangel. Tilbakereisen utgikk fra Petropavlovsk på Kamtsjatka, hvor den danske naturforsker Morten Wormskiold oppholdt seg ufrivillig etter å ha måttet forlate Rurik-ekspedisjonen året før. Wormskiold ble medtatt som naturvitenskapelig medarbeider på ekspedisjonen. Dansken bidro ikke bare med biologiske, hydrologiske og meteorologiske iakttagelser. Han kunne også ut fra sin førstehåndskjennskap til det grønlandske språk slå fast at befolkningens språk på Kodiak var beslektet med grønlandsk.
Etter sin tilbakekomst til Russland i september 1819 utgav Golovnin sin reiseberetning, som beskriver ekspedisjonens møter med blant annet befolkningene på Kodiak og Hawaii.
Senere år
I 1821 ble Golovnin utnevnt til visedirektør for det russiske marinekorps og senere, i 1823, til general i flåten. Han stod for ledelsen av skipsbygning og for artilleriavdelingen. Under hans tilsyn ble det bygget over 200 skip, blant dem Russlands første dampskip.
Golovnin døde av kolera under en epidemi som hjemsøkte den russiske hovedstad i 1831. Han er begravet på Mitrofankirkegården i St. Petersburg.
Erik Rylander
Erik Olof Alfred Rylander (født 3. september 1905 i Falun, død 9. september 1976 samme sted) var en svensk skihopper som representerte Falu IK. Han deltok i VM i 1930, 1931 og 1934, og OL i 1932. Rylanders beste plassering kom i Oslo i 1930, der han ble nummer 5. I OL i Lake Placid i 1932 fikk han 10.-plass. Han ble også nummer 20 i VM i Oberhof i 1931 og 26 i Sollefteå i 1934.
Friidrett under Sommer-OL 2020 – 5 000 meter menn
Finale
Startliste: Resultatene er som følger:
Hunsdalsvann
Hunsdalsvann er et lite vann beliggende nord i Grimstad kommune i Agder. Det ligger 107 meter over havet og dekker et areal på 0,37 km². Fylkesvei 36, som forbinder Skiftenes i Grimstad med Langemyr i Froland, går forbi vannet på dets vestside.
Polycesta
Polycesta er en slekt av biller som hører til familien praktbiller (Buprestidae).
Utseende
Små til middelsstore, mørke, vanligvis noe matte praktbiller. Oversiden kan være helt matt eller ha en avdempet, bronseaktig glans. Pronotum er forholdsvis bredt, kraftig punktert. Dekkvingene har opphøyde lengderibber.
Levevis
De voksne billene besøker gjerne blomster.
Utbredelse
Slekten er vidt utbredt i den Gamle verden.
Systematisk inndeling
Inndelingen følger.
VM i cricket 1999
VM i cricket 1999 (verdensmesterskapet i cricket) ble arrangert i England, Skottland, Irland, Nederland og Wales i 1999.
Wife Number Two
Wife Number Two er en amerikansk stumfilm fra 1917, regissert av William Nigh.
Handling
Emma Rolfe gifter seg med Dr. Charles Bovar, en eldre mann hvis dedikasjon til medisinsk praksis resulterer at han ikke bruker nok tid på sin unge brud. For å lindre hennes økende ensomhet nyter Emma selskap av mange av de unge mennene fra landsbyen. Hun begynner etter hvert en affære med Rudolph Bulwer. Til tross for at han har erklært sin kjærlighet til henne, velger Rudolph å forlate henne rett før den kvelden de planla å reise sin vei sammen.
I sin økende fortvilelse stjeler Emma fra ektemannens medisin-skap, og går til en elv for å begå selvmord. Men når hun står ved vannet, ombestemmer Emma seg og bestemmer seg for å tilstå alt sammen til ektemannen sin, og be ham om hans tilgivelse. Men elvebredden gir plutselig etter under føttene hennes, og hun drukner i den alt for raske strømmen.
Carlos Zegarra
Carlos Zegarra (født 1. september 1984) er en peruansk judoka.
Hassane Azzoun
Hassane Azzoun (født 28. september 1979) er en algerisk judoka.
Han representerte Algerie under Sommer-OL 2008 i Beijing, der han ble utslått i omspillet.
Benny Behrla
Benny Behrla (født 31. august 1985) er en tysk judoka.
Han representerte Tyskland under Sommer-OL 2008 i Beijing, der han ble utslått i omspillet.
Vitenskapsåret 1678
Vitenskapsåret 1678 er en oversikt over hendelser, prisvinnere, fødte og avdøde personer med tilknytning til vitenskap i 1678.
Franz Reinisch
Tidlig liv
Franz Reinisch ble født 1. februar 1903 i Feldkirch i Østerrike, og døpt neste dag. Hans foreldre dedikerte dåpen til Jomfru Maria. Reinisch vokste opp med to brødre og to søstre. Hans far, dr. Franz Reinisch, var finanstjenestemann og flyttet ofte mens Reinisch var barn. Familien til Feldkirch flyttet først til Bolzano, Bruneck og til slutt til Innsbruck. I løpet av sin tid i Bolzano, overlevde Reinisch en alvorlig sykdom.
Fra høsten 1914 gikk Franz Reinisch og hans bror Andreas på et fransiskaner-gymnasium i Tirol. I 1919 delte de to brødre leilighet for å bli mer selvstendig. Reinisch fortalte dette senere, og erindret at de den gangen gjorde det bra i skolen.
Studier
Reinisch begynte å studere jus 28. september 1922 ved Leopold-Franzens Universitetet i Innsbruck. Hans motto var avledet fra mottoet til hans brorskapsklubb, som var «fast som fjell av hjem, vår tro på Jesus Kristus og Maria». Et år senere arbeidet han i Kiel, på en coroners kontor, hvor han ble midlertidig medlem av AV-Rheno Guestfalia Kiel. I løpet av denne tiden tok han en tre ukers ferie. Gjennom sine opplevelser i havnebyen bestemte han seg for å bli prest. I Innsbruck begynte han høsten 1923 å studere teologi og filosofi. 22 år gammel tok Reinisch et seminar i Brixen. Her fikk han først kontakt med pallottinerprester og etablerte et nært vennskap med pallottinerpresten Richard Weickgenannt SAC. Gjennom ham sluttet han seg til Schönstattbevegelsen. I løpet av Advent deltok han i en pilegrimsreise til Roma. Høydepunktet i denne vandringen var en pavelig audiens, julaften 1926.
To år senere, 29. juni 1928, ble han ordinert til prest i Innsbruck domkirke. I det samme året, 3. november tok han opphold i pallottinerklosteret Untermerzbach i Bamberg. Her ble han konfrontert med strenge interne regler. Han lærte å avstå seg fra å røyke. Helt i begynnelsen av studieperioden kastet Reinisch 150 sigaretter. Etter bare tre uker i novisiatet planla han å rømme. Reinisch prøvde å flykte over klostermuren en kveld. Men da han passerte Lourdesgrotten kunne han ikke fortsette. Han sa senere at det var som om noen holdt ham tilbake. Denne kvelden var for ham den avgjørende hendelse i hans utdanning. I Salzburg avsluttet han sin teologiske studier høsten 1932.
Tiden i Schönstatt
I 1933 reiste Reinisch til Augsburg. Her ble han ansvarlig for ungdomsarbeid og raskt viste sitt talent som forkynner. Blant de unge fant han mange entusiastiske tilhørere. Gjennom et prestelig magasin lærte han først om Schoenstatt. Fem år senere, i 1938, etter flere overføringer til Konstanz, Hohenrechberg, til St. Paul's hjem i Bruchsal, Salzburg og Untermerzbach, kom han til slutt til Schönstatt. Her ble Franz Reinisch betrodd misjonsarbeid blant menn. Han holdt her spesielt mange samlinger og konferanser. Fra Schönstatt tok han mange turer over hele Tyskland. Han etablerte også et nært forhold til Father Josef Kentenich. Tidlig begynte han å konfrontere den nye ideologien om nasjonalsosialismen. Hans problemer med loven begynte da Gestapo ble klar over hans taler, der han åpent tilkjennega uforlikelighet mellom Kristendommen og det Nazistiske regimet. Dette var årsaken til at han fikk et forbud mot prekener og taler 12. september 1940. Han tok opp arbeidet for kirken ved å oversette kirkelige meldinger og tekster fra italiensk til tyske magasiner. Han trosset forbudet og fortsatte å holde foredrag.
Samvittighetavgjørelse
Den 12. september 1941 fikk Reinisch innkallelse til Wehrmacht. På denne tiden var han overbevist om at Hitler var personifiseringen av Antikrist. Han nektet å avlegge troskapsed til Hitler, selv om mange hadde forsøkt å overbevise ham om noe annet. Father Josef Kentenich, som på denne tiden var i konsentrasjonsleir i Dachau, styrket ham i sin avgjørelse. På tidspunktet for avgjørelsen av sin samvittighet knelte og bad han ofte foran bildet av Maria i Helligdommen i Schönstatt: «Kjære Mor Tre ganger Beundringsverdig, la meg leve som en trofast Schönstattapostel og dø!». Tirsdag 1942 før påske ble han innkalt til de væpnede styrkene. Under sine bønner besluttet han definitivt ikke å avlegge troskapseden. Under et besøk til Innsbruck, fortalte han sine foreldre om sin beslutning.
Den 15. april 1942 kom Reinisch en dag senere enn avtalt til brakkene i Bad Kissingen og erklærte straks at han nektet å sverge troskapsed til Hitler. Han bemerket offentlig at han ville sverge troskap til det tyske folk, men ikke Adolf Hitler. Han ble arrestert og brakt for krigsretten, beskyldt for å undergrave militær moral. Rettssaken tok tid og deretter ble han brakt til Berlin-Tegel fengsel, der den første fengselskapellan nektet ham nattverd for unnlatelse av å gjøre sin plikt. I august ble han flyttet til Brandenburger i Berlin, hvor en domstol dømte ham. I fengselet skrev han diktet "You’re the Great People", som en klagesang i påvente av sin dødsdom. Den 20. august 1942 ble dødsdommen lest opp klokken 20:00 av statsadvokaten. Reinisch kommenterte,
Reinisch ba om natten da han skrev et avskjedsbrev til sine foreldre og søsken. Et av de siste ord til hilsen fra fengselscellen var «kjærlighet og lidelse til glede. F. Reinisch». Den 21. august 1942 gjorde han sin siste bekjennelse ved midnatt og kl. 01:00 fikk han den hellige nattverd. Kl. 03:00 han ga alt han eide til sin familie, inkludert en klut fra nattverden som ble pakket med hans kors og rosenkrans, noen bøker og papir. Kl. 03:30 ble sko og sokker tatt av, hans hender ble bundet bak på ryggen, og han ble ført inn i kjelleren til eksekusjonskammeret. Kl. 05:03 ble han halshugget ved giljotinen. Hans aske ble gravlagt ved siden av det opprinnelige bønnerom i Schoenstatt.
Innflytelse
Reinisch holdning oppfordret andre fanger dømt for lignende handlinger, for eksempel Franz Jägerstätter, i sin beslutning om å nekte militærtjeneste, som ble henrettet i 1943. .
Dániel Hadfi
Dániel Hadfi (født 13. mai 1982) er en ungarsk judoka.
Franz Reinisch
Utmerkelser
Den 28. mai 2013 startet biskopen i Trier, Stephan Ackermann, prosessen for saligkåring av Reinisch. Denne prosessen ble ledet av fader Heribert SAC.
Dániel Hadfi
Han representerte Ungarn under Sommer-OL 2008 i Beijing, der han ble utslått i omspillet.
Whose Wife?
Whose Wife? er en amerikansk stumfilm fra 1917, regissert av Rollin S. Sturgeon.
Franz Reinisch
Utmerkelser
Hans festdag er 21. august.
I hans fødeby, Feldkirch, er en vei oppkalt etter ham, og i Innsbruck/Wilten er det et veiskilt, Pater-Reinisch-Allé som ble innviet i 1983. I 2001, i Vallendar er Fader Franz Reinisch-broen oppkalt etter ham. I Friedberg (Bayern) er en gate oppkalt etter ham, og Schoenstatts ungdom i Erkebispedømmet Bamberg ga sitt hus navnet Reinisch Memorial Kapell i Katedralen Passau.
I 2001 beæret Bad Kissingen ham med en minnestein. Også her finnes Farther-Reinisch-hus.
Whose Wife?
Handling
Tom Nelson, ektemannen en av de mange gifte kvinnene Varden har hatt forhold til tidligere, følger imidlertid etter ham, og han følger ham om bord på skipet han skal reise med. På skipet møter Varden den attraktive og velstående Nitra Ruiz og broren hennes Ramon. Han bestemmer seg for at han ikke vil være gift med Mary lenger, og han frir til Nitra. Planene hans fungerer imidlertid ikke helt slik han hadde ønsket.
Franz Reinisch
Utmerkelser
Schoenstatt-bevegelsen i bispedømmet Würzburg ble oppkalt etter ham i 1979. Pallotinerzentrum i Slottet Hersberg i Immenstaad har en plakett dedikert til Reinisch.
Ebbrittoniella
Ebbrittoniella er en slekt av biller som hører til gruppen skarabider (Scarabaeoidea).
Franz Reinisch
Utmerkelser
Reinisch er også æret i Katedralen i Passau i Memorial Kapell.
Verdenscupen i stuping 2004
Verdenscupen i stuping 2004 ble arrangert i Athen i Hellas i 2004.
Ebbrittoniella
Utseende
Små til middelsstore (5 - 6 millimeter), hvelvede, litt matte, metallisk skinnende biller. Kroppsformen er litt mer avlang enn mange andre Ceratocanthinae. De kan rulle seg sammen til en kule, der de brede leggene på mellom- og bakbeina dekker undersiden. Oversiden er for det meste dekket med hårlignende skjell, men det er noen nakne partier på dekkvingene.
Utbredelse
Slekten er utbredt i Sørøst-Asia.
Strigoptera
Strigoptera er en slekt av biller som hører til familien praktbiller (Buprestidae).
Utseende
Små til middelsstore, mørke, vanligvis noe matte praktbiller. Oversiden kan være helt matt eller ha en avdempet, bronseaktig glans. Dekkvingene har opphøyde lengderibber.
Levevis
De voksne billene besøker gjerne blomster.
Talal Al-Enezi
Talal Al-Enezi (født 28. desember 1985) er en kuwaitisk judoka.
Han representerte Kuwait under Sommer-OL 2008 i Beijing, der han ble utslått i omspillet.
Vild og gær'n
Vild og gær'n (orig. Wild and Woolly) er en amerikansk stumfilm fra 1917, regissert av John Emerson.
Handling
Historien følger de siviliserte innbyggerne i det ville vesten som kjemper for å gjenskape hjem-byens røffe og bøllete storhetstid, for å hengi fantasiene til en velstående nykommer som nylig har ankommet området.
VM i cricket 2003
VM i cricket 2003 (verdensmesterskapet i cricket) ble arrangert i Sør-Afrika, Zimbabwe og Kenya i 2003.
Estelle Alphand
Estelle Alphand (født 23. april 1995 i Briançon i Frankrike) er en svensk-fransk alpinist. Hun er datter av alpinist Luc Alphand, og representerer Åre Slalomklubb.
Alphand tok gull i Super-G under Vinter-OL for ungdom 2012 i Innsbruck, og debuterte i verdenscupen i 2013.
Hun gikk over fra det franske landslaget til det svenske landslaget i sommeren 2017, og har siden representert Sverige. Hun har både svensk og fransk statsborgerskap siden hun har fransk far, Luc Alphand og svensk mor.
Hennes beste plassering i verdenscupen er en 5. plass i slalåm i Lienz 28. desember 2017, delt med Petra Vlhová.
Under VM 2021 i Cortina kjørte hun på det svenske laget som tok sølv i lagkonkurransen.
Irakli Tsirekidze
Irakli Tsirekidze (født 3. mai 1982) er en georgisk judoka.
Harold Frederick Pitcairn
Harold Frederick Pitcairn  (født 20. juni 1897 i Hawthorne, Iowa., død 1960) var en amerikansk oppfinner og luftfartspioner. Han spilte en nøkkelrolle i utviklingen av autogiro og grunnla Autogiro Company of America. Han tok en rekke patenter relatert til autogiro.
Biografi
Pitcairns start innen luftfart var som lærling ved Curtiss Aeroplane and Motor Company. Han gikk på Curtiss Flying School i Newport News i 1916.
Pitcairn grunnla Pitcairn Aviation (det senere Eastern Airlines) og Pitcairn Aircraft Company som produserte effektive to-dekkere, brukt som postfly og autogiro. Han kjøpte rettigheter i 1929 fra Juan de la Ciervas for å bygge på lisens i USA og betalte 300 000 dollar for dette.
Han fikk Collier-troféet i 1930 for utviklingen av autogiro. USAs President Hoover overakte troféet på plenen foran Det hvite hus i 1931 på stedet hvor et Pitcairn PCA-2 landet som første fly noensinne. Den 24. april 1960 begikk han selvmord i sitt hjem i Philadelphia kort tid etter å ha feiret sin brors fødselsdag.. Mer sympatiske kilder og en politirapport sa at hans død var et uhell forårsaket av en automatpistol som ikke fungerte riktig.